11.11 . 2020 Източник : БТА Републиканските поддръжници на президента Доналд Тръмп възобновиха в понеделник правната си битка в опит да спрат преброяването на гласовете в ключови колебаещи се щати , включително Пенсилвания и Мичиган , но без особени шансове за успех , като се има предвид разпределението на гласовете в избирателната колегия и съдебните решения напоследък , които постановиха , че няма доказателства за широкоразпространени измами при гласуването . Някои републикански служители подеха мантрата на Тръмп , че би трябвало да бъдат преброени само " законните гласове " , но други явно се противопоставят на твърденията на кампанията и призоват избирателите , и може би и президента , да подкрепят резултатите . Републиканците са подали жалби в пет щата " Този процес не е подвел нашата страна повече от 200 години , няма да я подведе и тази година " , каза републиканският сенатор Сюзан Колинс от Мейн , която спечели битката за своето преизбиране и поздрави избрания за президент Джо Байдън за победата му . Адвокатите на Тръмп обаче се бориха шест дни след изборите , както обеща и личният му юрист Руди Джулиани на сюрреалистична пресконференция през уикенда пред магазин за озеленяване в северозападната част на Филаделфия . Джулиани отхвърли като " крайно смущаващо " преброяването на гласовете в града , което показа резултат около 4 към 1 в полза на Байдън , донасяйки на демократа победа в събота както в Пенсилвания , така и на изборите в САЩ . Пощенски служител призна , че е изфабрикувал твърдения за изборни измами в САЩ На различни места в страната републиканци се оплакаха от проблеми с подписите , запечатаните пликове и пощенските марки върху подадените по пощата бюлетини , невъзможността на техните изборни наблюдатели да следят процеса и удължаването на сроковете за пристигане на бюлетините по пощата . Те заведоха нов съдебен иск в понеделник вечерта във федерален съд в Пенсилвания . Правосъдният министър и главен прокурор Уилям Бар разреши на федералните прокурори в САЩ да се заемат със " съществени твърдения за нередности при гласуването и обработването на гласовете " , преди изборите да бъдат потвърдени . Неговото действие , описано в паметна бележка до федералните прокурори в САЩ , дава на прокурорите възможност да заобиколят отдавнашна политика на правосъдното министерство , която при нормални обстоятелства би забранила подобни прекомерни действия , преди изборите да бъдат официално потвърдени . Съдиите до голяма степен отхвърлиха републиканските искове през последната седмица , когато кампанията се опита да прекъсне преброяването на гласовете , след като резултатът клонеше в полза на Байдън . Тръмп още не е признал изборите , въпреки че бившият вицепрезидент обяви победа и се захвана със своите планове за преход във властта . Байдън може да накара китайските лидери да съжаляват за Тръмп Във Върховния съд на САЩ 10 републикански щатски главни прокурори внесоха становище в понеделник в подкрепа на оспорване на решението на Пенсилвания да преброи бюлетините по пощата , пристигнали до петък включително . Върховният съд на Пенсилвания по - рано се съгласи с демократическите щатски служители , поискали удължаване на крайния срок заради опасения за забавяне на доставките на Пощенската служба и пандемията от Ковид - 19 . Главните прокурори казват , че съдът си е присвоил власт , запазена за щатските законодатели . Върховният съд на САЩ по - рано отказа да ускори разглеждането на оспорването , но гласуването беше 4 на 4 и трима върховни съдии изразиха резерви . Сега републиканците се надяват да се опитат отново , след като във Върховния съд вече е новият член Ейми Кони Барет . Според главните прокурори допълнителното време означава , че " безскрупулни субекти биха могли да се опитат да окажат влияние върху президентски избори , на които резултатите са близки " . Джо Байдън провокира Тръмп със своя шапка Съвсем обаче не е ясно дали след изборния ден са пристигнали достатъчно бюлетини , за да бъдат променени резултатите от президентската надпревара в Пенсилвания . Попитана в понеделник за някакви реални доказателства за нередности , говорителката на Белия дом Кайли Макинани каза , че републиканците се опитват да съберат писмени клетвени показания от свидетели . " Всичко , за което призоваваме в случая , е истина , прозрачност и яснота " , каза Макинани . По - рано през деня правен център против абортите в Мичиган заведе съдебно дело , оплаквайки се от процедурите за преброяване на гласовете в окръг Уейн . Междувременно апелативен съд в Мичиган поиска кампанията на Тръмп отново да подаде иск , заведен миналата седмица , като каза , че обжалването е било непълно . А в Аризона кампанията на Тръмп настоя в съдебен иск , подаден в събота , да има правото да провери хиляди лично подадени бюлетини , попълнени в изборния ден в района на Финикс , като заяви , че изборните служители са ги обработили неправилно . Какво точно се случи ( зад кулисите ) , за да стане Байдън президент ? В Джорджия , където Байдън има малка преднина пред Тръмп , но все още е твърде рано да бъде обявен победител в надпреварата , щатски изборен служител обеща в понеделник , че ще бъдат разследвани всякакви установени проблеми с гласуването . " Когато разликата е толкова малка , всяка дреболия е от значение " , каза Гейбриъл Стърлинг , който ръководеше прилагането на нова система за гласуване от името на службата на щатския държавен секретар . Той обаче изрази разочарование от опитите за разклащане на общественото доверие в избирателната система . " Фактите са си факти , независимо от резултатите " , каза Стърлинг .